
AL

Vă înaintăm, alăturat, RAPORTUL COMUN asupra Legii privind aprobarea Ordonanței de urgență a Guvernului nr.73/2024 pentru modificarea Ordonanței de urgență a Guvernului nr. 57/2019 privind Codul administrativ, precum și pentru completarea art. 2 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și completarea unor acte normative, aflată în procedură de reexaminare, ca urmare a Deciziei Curții Constituționale nr. 296 din 29 mai 2025, publicată în Monitorul Oficial României, Partea I, nr. 652 din 11 iulie 2025, la Comisia pentru constituționalitate, Comisia pentru administrație publică și amenajarea teritoriului, Comisia pentru politică economică, reformă și privatizare și Comisia pentru muncă și protecție socială, transmisă cu adresa PL-x 461/2024/2025.

În raport cu obiectul și conținutul său, Legea face parte din categoria legilor ordinare. 

                                                P.L. -x 461/2024/2025
     RAPORT COMUN
asupra Legii privind aprobarea Ordonanței de urgență a Guvernului nr.73/2024 pentru modificarea Ordonanței de urgență a Guvernului nr.57/2019 privind Codul administrativ, precum și pentru completarea art.2 din Ordonanța de urgență a Guvernului nr.212/2020 privind stabilirea unor măsuri la nivelul administrației publice centrale și pentru modificarea și completarea unor acte normative
În temeiul dispozițiilor art. 139 din Regulamentul Camerei Deputaților, Comisia pentru constituționalitate, Comisia pentru administrație publică și amenajarea teritoriului, Comisia pentru politică economică, reformă și privatizare și Comisia muncă și protecție socială au fost sesizate, spre dezbatere în fond, cu Legea privind aprobarea Ordonanței de urgență a Guvernului nr. 73/2024 pentru modificarea Ordonanței de urgență a Guvernului nr. 57/2019 privind Codul administrativ, precum și pentru completarea art.2 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și completarea unor acte normative, aflată în procedură de reexaminare, ca urmare a Deciziei Curții Constituționale nr. 296 din 29 mai 2025, publicată în Monitorul Oficial României, Partea I, nr. 652 din 11 iulie 2025, trimisă cu adresa PL- x 461/2024/2025.
Această Lege a fost adoptată de Parlamentul României, cu respectarea prevederilor art. 75 și 76 alin. (2) din Constituția României, republicată.
Legea a fost adoptată de Camera Deputaților în ședința din data de              8 aprilie 2025. În data de 16 aprilie 2025 a fost trimisă la Președintele României pentru promulgare. 
Legea, adoptată de Parlament are ca obiect de reglementare aprobarea Ordonanței de urgență a Guvernului nr. 73/2024 prin care se propune modificarea Ordonanței de urgență a Guvernului nr. 57/2019 privind Codul administrativ, precum și completarea art. 2 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și completarea unor acte normative. 

Legea vizează modificări privind funcționarea Inspectoratului de Stat în Construcții – I.S.C., instituție publică cu personalitate juridică în subordinea Ministerul Dezvoltării, Lucrărilor Publice și Administrației, respectiv echivalarea unor funcții specifice cu funcțiile publice generale.

Totodată, prin Legea de aprobare, art. 2 din Ordonanța de urgență a Guvernului nr. 212/2020 a fost completat cu două noi alineate vizând gestionarea participațiilor statului la societățile din domeniul energiei prevăzute de art. 2 alin. (7) din ordonanță, precum și instituirea unor reguli privind transferul de acțiuni deținute de statul român, din administrarea Ministerului Energiei în administrarea unei instituții publice, transfer aprobat de Guvern, prin hotărâre.

La data de 25 aprilie 2025, Președintele interimar al României a formulat o sesizare de neconstituționalitate a Legii transmisă spre promulgare.

Curtea Constituțională, prin Decizia nr. 296 din 29 mai 2025 a constatat că Legea este neconstituțională în ansamblul său.

În urma reexaminării, Senatul a adoptat Legea, în calitate de primă Cameră sesizată, cu amendamente, în ședința din 17 noiembrie 2025, în sensul eliminării amendamentelor și adoptării unei legi de aprobare a ordonanței de urgență în forma Guvernului. 
Camera Deputaților este Cameră decizională, potrivit prevederilor art.75 din Constituția României, republicată și ale art. 92 alin. (9) pct. 1 din Regulamentul Camerei Deputaților, republicat, cu modificările ulterioare.

Comisia pentru muncă și protecție socială a reexaminat Legea și documentele conexe în data de 25 noiembrie 2025. La lucrări au participat deputații, conform listei de prezență.

La dezbateri a participat, în conformitate cu prevederile art. 56 și 57 din Regulamentul Camerei Deputaților, doamna Silvia-Monica Dinică – Secretar de Stat în cadrul Ministerului Muncii, Familiei, Tineretului și Solidarității Sociale.

În urma reexaminării Legii și a documentelor conexe, membrii Comisiei pentru muncă și protecție socială au hotărât, cu unanimitate de voturi, aprobarea Legii, în forma adoptată de Senat. 
În conformitate cu prevederile art. 62, 64 și 133 din Regulamentul Camerei Deputaților, Comisia pentru administrație publică și amenajarea teritoriului a dezbătut Legea supusă reexaminării în ședința din data de                    2 decembrie 2025, cu prezență fizică și online. 

La lucrările Comisiei pentru administrație publică și amenajarea teritoriului au fost prezenți deputații, conform listei de prezență.

La dezbateri, în conformitate cu prevederile art. 56 și 57 din Regulamentul Camerei Deputaților, au participat în calitate de invitați, domnul Aurel-Dragoș Drăghescu – subsecretar de stat în cadrul Ministerului Dezvoltării, Lucrărilor Publice și Administrației și doamna Iulia Gheorghe – director în cadrul Inspectoratului de Stat în Construcții. 
În urma examinării Deciziei Curții Constituționale, a reexaminării Legii și a opiniilor exprimate, membrii Comisiei au hotărât, cu majoritate de voturi, întocmirea unui raport preliminar de adoptare a Legii privind aprobarea Ordonanței de urgență a Guvernului nr.73/2024 pentru modificarea Ordonanței de urgență a Guvernului nr.57/2019 privind Codul administrativ, precum și pentru completarea art.2 din Ordonanța de urgență a Guvernului nr.212/2020 privind stabilirea unor măsuri la nivelul administrației publice centrale și pentru modificarea și completarea unor acte normative, în forma adoptată de Senat, ca urmare a reexaminării.
În conformitate cu prevederile art. 62, art. 64, art. 54 alin. (3) teza a I și ale             art. 133 din Regulamentul Camerei Deputaților, Comisia pentru politică economică, reformă și privatizare a dezbătut Legea supusă reexaminării în ședința din data de 15 decembrie 2025, cu prezență fizică și online.
Din numărul total de 22 membri ai Comisiei pentru politică economică, reformă și privatizare au participat la dezbateri 20 deputați.

În urma examinării Deciziei Curții Constituționale, a reexaminării Legii și a opiniilor exprimate, membrii Comisiei au hotărât, cu majoritate de voturi                (4 abțineri), să transmită un raport preliminar de adoptare a Legii privind aprobarea Ordonanței de urgență a Guvernului nr. 73/2024 pentru modificarea Ordonanței de urgență a Guvernului nr. 57/2019 privind Codul administrativ, precum și pentru completarea art. 2 din Ordonanța de urgență a Guvernului nr.212/2020 privind stabilirea unor măsuri la nivelul administrației publice centrale și pentru modificarea și completarea unor acte normative, în forma adoptată de Senat, ca urmare a reexaminării.
Membrii Comisiei pentru constituționalitate au examinat Legea aflată în procedură de reexaminare și documentele anexate, în ședința din data de                  13 mai 2026. 

La lucrările Comisiei au fost prezenți deputații, conform listei de prezență.

Membrii Comisiei pentru constituționalitate au hotărât, cu unanimitate de voturi, adoptarea Legii privind aprobarea Ordonanței de urgență a Guvernului         nr. 73/2024 pentru modificarea Ordonanței de urgență a Guvernului nr. 57/2019 privind Codul administrativ, precum și pentru completarea art. 2 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și completarea unor acte normative. 

Membrii Comisiilor sesizate au hotărât, să propună plenului Camerei Deputaților adoptarea Legii privind aprobarea Ordonanței de urgență a Guvernului nr. 73/2024 pentru modificarea Ordonanței de urgență a Guvernului nr. 57/2019 privind Codul administrativ, precum și pentru completarea art. 2 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și completarea unor acte normative, în forma adoptată de Senat, ca urmare a reexaminării.
În raport cu obiectul și conținutul său, Legea face parte din categoria legilor ordinare.             

